stanford-oval/wikipedia huggingface dataset:
אתנה (מתאבקת)
קריירת היאבקות מקצועית > WWE > NXT‏ (2015–2018)

ב-11 בספטמבר 2015, דווח שריס חתמה על חוזה ב-WWE והיא תשלח ישירות למתחם הפיתוח של הארגון, NXT. את הופעת הבכורה שלה בזירה ערכה בקרב שאינו שודר בטלוויזיה ב-10 באוקטובר במהלך קרב זוגות, כשבו התחרתה תחת שמה האמיתי. באירוע NXT TakeOver: The End, שנערך ב-8 ביוני 2016, היא ניצחה את פייטון רויס בקרב חושך (קרב שאינו שודר לטלוויזיה) תחת שם הבמה החדש שלה - אמבר מון. לאחר סדרה של פרומואים לקראת בואה, היא ערכה את ההופעה הטלוויזיונית שלה באירוע NXT TakeOver: Brooklyn II, שנערך ב-20 באוגוסט, ובו היא ניצחה את בילי קיי. מכאן ואילך, מון יצרה רצף ניצחונות, גם בקרבות יחידים וגם בקרבות זוגות. הפסדה הראשון הגיע ב-1 באפריל 2017 במסגרת האירוע NXT TakeOver: Orlando, שבו הפסידה לאלופת הנשים של NXT, אסקה, בקרב על התואר. ב-8 במאי 2017, ה-WWE הודיעו שמון ספגה פציעה בכתפה לאחר שנזרקה מהזירה על ידי אסקה, וכתוצאה מכך היא לא תוכל לקחת חלק בקרב המרובע על האליפות שתוכנן לאירוע NXT TakeOver: Chicago. עקב נסיבות אלה, הקרב הפך לקרב משולש בין אסקה, ניקי קרוס ורובי ריוט.
מון חזרה ב-21 ביוני, לאחר ניצחון על פייטון רויס. באירוע NXT TakeOver: Brooklyn III, שנערך ב-19 באוגוסט היא שוב נוצחה על ידי אסקה בקרב על התואר. בחודש אוגוסט, אסקה נדרשה לוותר על תואר האליפות עקב פציעה. ב-18 בנובמבר, מון ניצחה בקרב מרובע את רויס, קרוס וקיירי סיין וזכתה בתואר אליפות הנשים של NXT אשר היה פנוי עד לאותו הקרב. לאחר הקרב, אסקה הגיעה לזירה ולחצה את ידה של מון כאות כבוד. ב-27 בדצמבר, מון ערכה את קרב ההגנה על התואר הראשון שלה ועשתה זאת בהצלחה נגד סוניה דוויל. באירוע NXT TakeOver: Philadelphia, שנערך ב-27 בינואר 2018, מון הגנה על התואר בהצלחה נגד שיינה בייזלר. יממה לאחר מכן, היא ערכה את הופעת הבכורה שלה ברוסטר הראשי כחלק מקרב הרויאל ראמבל הראשון של הנשים בתולדות הארגון של האירוע רויאל ראמבל. היא נכנסה כמספר ה-23, אך הודחה על ידי אסקה. באירוע NXT TakeOver: New Orleans, שנערך ב-7 באפריל, מון הפסידה את התואר לבייזלר כתוצאה מהכנעה, שלמעשה היה הקרב האחרון שלה ב-NXT.
קריירת היאבקות מקצועית > WWE > NXT‏ (2020–2021)

בספטמבר 2020, פרסומות על בואה של דמות מסתורית החלו להיות משודרים בפרקים של התוכנית NXT במשך מספר שבועות. באירוע NXT TakeOver 31, שנערך ב-4 באוקטובר 2020, דמות זו נחשפה כאמבר מון. היא הופיעה לאחר הגנתה המוצלחת של איאו שיראי על אליפות הנשים של NXT נגד קנדיס לאריי. ב-4 וב-25 בנובמבר, מון נחלה הפסדים לדקוטה קאי ולקנדיס לאריי, בהתאמה. באירוע NXT TakeOver: WarGames, שנערך ב-6 בדצמבר, קבוצת שוטצי (שוטצי בלאקהארט, אמבר מון, ריאה ריפלי ואיאו שיראי) הפסידה לקבוצת קנדיס (קנדיס לאריי, דקוטה קאי, ראקל גונזלס וטוני סטורם) במסגרת קרב ה-WarGames. בפרק העוקב של התוכנית NXT שלושה ימים לאחר מכן, מון נחלה הפסד בקרב יחידים לראקל גונזלס. ב-29 בינואר בפרק של התוכנית 205 לייב, מון ושוטצי בלאקהארט ניצחו את מרינה שפיר וזואי סטארק בסיבוב הראשון של טורניר הזוגות לזכר דאסטי רודס הראשון בתולדות הארגון. ב-10 בפברואר, השתיים הצליחו לרשום ניצחון נוסף, הפעם על The Way (קנדיס לאריי ואינדי הארטוול) וכתוצאה מניצחון זה העפילו לגמר הטורניר אשר נערך באירוע NXT TakeOver: Vengeance Day ב-14 בפברואר. באירוע זה, השתיים לא הצליחו לזכות בגביע לאחר שהפסידו לדקוטה קאי וראקל גונזלס. ב-10 במרץ, מון ובלאקהארט ניצחו את דקוטה קאי וראקל גונזלס והפכו לאלופות זוגות הנשים השניות בתולדות NXT. כבר כעבור שבועיים, השתיים רשמו הגנה ראשונה על חגורות האליפות, שהסתכמה כמוצלחת לאחר שהן ניצחו את אלייה ומרסדס מרטינז. ב-4 במאי, מון ובלאקהארט הפסידו את חגורות אליפות זוגות הנשים ל-The Way (קנדיס לאריי ואינדי הארטוול) במסגרת קרב רחוב. ב-25 במאי, מון ובלאקהארט גברו על דקוטה קאי וראקל גונזלס בקרב זוגות. באירוע NXT TakeOver: In Your House, שנערך ב-13 ביוני, ריס כשלה בניסיונה לזכות באליפות הנשים לאחר שנחלה הפסד לראקל גונזלס. ב-13 ביולי, מון הפסידה לדקוטה קאי. ב-7 בספטמבר בפרק של התוכנית NXT, מון הפסידה לאלופת הנשים לשעבר של NXT UK, קיי לי ריי. ב-5 באוקטובר בפרק של התוכנית NXT 2.0, מון הפסידה למנדי רוז. ב-4 בנובמבר, ריס שוחררה מהחוזה שלה בארגון.
קריירת היאבקות מקצועית > All Elite Wrestling‏ (2022–היום)

אתנה הופיעה לראשונה בארגון ההיאבקות All Elite Wrestling‏ (AEW) ב-29 במאי 2022 במסגרת האירוע Double or Nothing. היא הופיעה בסוף הקרב של אלופת TBS, ג'ייד קרגיל, כשנחלצה לעזרתן של אנה ג'יי וקריס סטטלנדר. ב-3 ביוני בפרק של התוכנית Rampage, היא רשמה את קרב הבכורה שלה בארגון, כשניצחה את קירה הוגאן. ב-19 באוגוסט בפרק של התוכנית Rampage, אתנה גברה על פנלופה פורד.
חיים אישיים

ריס נשואה למתאבק מת'יו פאלמר.
אליפויות והישגים

הישגים בארגון ההיאבקות Absolute Intense Wrestling - AIW
אליפות הנשים של AIW (פעמיים)
הישגים בארגון ההיאבקות Anarchy Championship Wrestling - ACW
אליפות אמריקן ג'ושי של ACW‏ (3 פעמים)
אליפות הטלוויזיה של ACW (פעם אחת)
טורניר מלכת המלכות של ACW‏ (2012)
הישגים בארגון ההיאבקות Pro Wrestling Alliance - PWA
אליפות הנשים של PWA (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-18 מתוך 50 המתאבקות הטובות ביותר לשנת 2017
הישגים בארגון ההיאבקות Women Superstars Uncensored / Combat Zone Wrestling
מלכת ומלך הזירה (2013)  - עם AR פוקס
הישגים בארגון ההיאבקות World Wrestling Entertainment - WWE
אליפות הנשים של NXT (פעם אחת)
אליפות זוגות הנשים של NXT (פעם אחת)  - עם שוטצי בלאקהארט
הערות שוליים

↑  עדכון החתמות של ה-WWE
↑  אסקה מוותרת על תואר האליפות, מצפה לזימון לרוסטר הראשי
↑  ברון סטרומן מחוץ לתחרות עקב פציעה; יזדקק לניתוח
↑  הוקינס יחליף את סטרומן כשותף של אמבר מון בשלב הפלייאוף
↑  דיווח: קית' לי, קאריון קרוס, ניה ג'קס ועוד שוחררו מהחוזה שלהם
↑  מון ופאלמר נישאו בחתונה בסגנון משחקי הכס
אמבר מון כיהנה פעם אחת כאלופת הנשים של NXT
בגצרטופס

| בגצרטופס |
| --- | --- |
איור אפשרי של בגצרטופס  מאובן של בגצרטופס
תקופה
קרטיקון עליון, 80 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסים
משפחה:: פרוטוצרטופסיים
סוג:: בגצרטופס
מין:: בגצרטופס
שם מדעי
 Bagaceratops rozhdestvenskyi

בגצרטופס (שם מדעי: Bagaceratops; במונגולית: "Baga" - קטן, ביוונית: "ceratops" - פרצוף מקורנן) הוא סוג של דינוזאור צמחוני מקבוצת הצרטופסים שחי במדבר גובי במונגוליה של הקרטיקון העליון לפני 80 מיליון שנה. הוא השתייך למשפחת הבגצרטופסיים, הקרובה לפרוטוצרטופסיים.
תיאור

הבגצרטופס הגיע לאורך ממוצע של מטר אחד וגובה של 50 סנטימטרים בכתפיים כשמשקלו הוערך ב-22 קילוגרם בלבד. הוא היה דינוזאור קטן יחסית, אף שרוב הצרטופסים בתקופתו היו גדולים בהרבה (בני משפחת הצרטופסיים). הוא התקיים לצד קרובו למשפחה, הברויצרטופס שבעבר שניהם נכללו באותו סוג אך הופרדו עקב מספר הבדלים במבנה השלד. היו לו עטרה קטנה ודמוית משולש, עם מעט זיזים בקצותיה, היה חסר קרני מצח וקרן האף הייתה קצרה ביותר. עם זאת הוא הכיל מקור עבה שבתוכו עשר שיניים בכל לסת. ייתכן שבשל ממדיו הקטנים היה דו-רגלי ויכל לנוע מהר כדי להימלט מטורפים.
הדינוזאור השתמש במקורו העבה דמוי-התוכי כדי ללעוס עלי מחטניים, שרכים וציקסיים ששגשגו בתקופתו.
אתר ההנצחה לחללי אסון המסוקים

| --- | --- |

 מידע כללי
 סוג:  אנדרטה 
 על שם:  אסון המסוקים 
 מיקום:  הגליל 
 מדינה:  ישראל 
 הקמה ובנייה
 תקופת הבנייה:  ?–2008
 תאריך פתיחה רשמי:  2008 
 יוצר:  רמי פלדשטיין, דני קרוון
 אדריכל:  שלומית שלמה
 קואורדינטות:  33°13′22″N 35°38′28″E﻿ / ﻿33.222777777778°N 35.641111111111°E﻿ / 33.222777777778; 35.641111111111
  (למפת אצבע הגליל מוגדלת) אתר ההנצחה לחללי אסון המסוקים (למפת אצבע הגליל רגילה) אתר ההנצחה לחללי אסון המסוקים (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אתר ההנצחה לחללי אסון המסוקים (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אתר ההנצחה לחללי אסון המסוקים 
 
אתר ההנצחה לחללי אסון המסוקים הוא אנדרטה לזכר 73 הנופלים באסון המסוקים ב-4 בפברואר 1997 אשר נמצאת בקרבת המקום בו אירע האסון, סמוך לקיבוץ דפנה.
תיאור האתר

האתר מורכב מאנדרטה שהוקמה לצד נחל דן במקום הנפילה עם 73 אבנים אשר נתלו מענפי העצים לצד הנחל, כל אבן עם שם אחד הנופלים. לצד האנדרטה הראשונית, הקצה קיבוץ דפנה בשנת 2001 שטח של 12 דונם. בשנת 2003 אשרה הוועדה המחוזית צפון את תוכנית האתר. האנדרטה החדשה נחנכה בשנת 2008. היא עוצבה בצורת מסוק, במרכזה בריכת מים עגולה שבתוכה שמות הנופלים ומימיה נשפכים בדופנותיה. מבריכת המים יוצאים שבילים המובילים לשביל מעגלי חיצוני המקיף את הבריכה, בין השבילים מוצבים 73 אבני גיר בגובה אדם. שביל ראשי יוצא לכיוון דרום ובמרכזו תעלת מים היוצאת מהבריכה ומובילה לבור מים בכניסה לאתר. בקצה השביל מוצב סלע גיר בצורת זנב המסוק, מצידו האחד מצוינים שמות הנופלים על גבי לוח זכוכית, מצידו השני מתואר סיפור האסון.
האתר עוצב בשיתוף האדריכלית שלומית שלמה, מעצבי הגינות חיים כהן וגלעד שרון והפסלים רמי פלדשטיין סידור כהן וגרשון היימן, בסיוע הפסל דני קרוון. מספר גופים סייעו להקמת האתר ביניהם משרד הביטחון, קק"ל ואיש העסקים ארקדי גאידמק, שתרם כמחצית מעלות הקמתה. מלבד כל אלה האתר נשמר ומתוחזק על ידי "העמותה להנצחת חללי אסון המסוקים" בראשותה של רעיה אפנר, שבנה אבי נפל באסון.
במהלך השנים הושחתה האנדרטה מספר פעמים.
מיקום

אתר ההנצחה נמצא לצד בית העלמין של קיבוץ דפנה (דרומית לקיבוץ עצמו) וליד גבולו המערבי של שאר ישוב. כביש הגישה לאנדרטה מתחיל בצמוד לצומת חורשת טל ויוצא מספר מטרים דרומית לצומת על כביש 918, ממשיך במקביל לכביש 99 ואחרי מספר דקות נסיעה, מתבצעת בו פנייה ימינה, המלווה בשילוט לכיוון אתר ההנצחה.
73 הסלעים הנמצאים באתר ההנצחה בשאר ישוב
בריכת המים במרכז האנדרטה עם שמות הנופלים בתוך המים, מסביב ל-73 הסלעים לזכר הנופלים
הערות שוליים

↑  אבי שמול, אתר הנצחה לחללי אסון המסוקים יוקם במקום נפילת המסוק הראשון, באתר הארץ, 25 בדצמבר 2001
↑  רחל הניג, ‏קיבוץ דפנה יקצה 12 דונם לאתר הנצחה לחללי אסון המסוקים, באתר גלובס, 30 בדצמבר 2001
↑  דוד חיון, ‏המחוזית צפון אישרה הקמת אתר הנצחה לחללי אסון המסוקים, באתר גלובס, 31 באוגוסט 2003
↑  אהוד אשרי, ארקדי בחנות חרסינה, באתר TheMarker‏, 28 באוקטובר 2007
↑  כתובות גזעניות רוססו על אנדרטה לזכר אסון המסוקים, באתר הארץ, 13 ביוני 2002
↑  אלי אשכנזי, אלמונים השחיתו אנדרטת חללי אסון המסוקים, באתר הארץ, 21 במרץ 2011
↑  אלי אשכנזי, המשטרה תחקור את חילול אנדרטת חללי אסון המסוקים, באתר הארץ, 31 ביולי 2013
בית הכנסת אברישמי

| --- | --- |

 מידע כללי
 סוג:  בית כנסת 
 מיקום:  מחוז 6 
 מדינה:  איראן 
 הקמה ובנייה
 תקופת הבנייה:  ? – ספטמבר 1965
 תאריך פתיחה רשמי:  ספטמבר 1965 
 חומרי בנייה:  שיש 
 סגנון אדריכלי:  אדריכלות פהלווית 
 קואורדינטות:  35°42′45″N 51°24′15″E﻿ / ﻿35.712444444444°N 51.404222222222°E﻿ / 35.712444444444; 51.404222222222
 www.iranjewish.com
  (למפת טהראן מוגדלת) בית הכנסת אברישמי(למפת טהראן רגילה) בית הכנסת אברישמי
 
בית הכנסת אבְּרישַמי (בפרסית: کنیسه ابریشمی) הוא בית כנסת בטהראן, איראן, המשמש מרכז תרבותי ורוחני לקהילת יהודי טהראן.
בית הכנסת נבנה בספטמבר 1965 בנוסף לבתי כנסת בטהראן שכבר פעלו. על קרקע שנתרמה על ידי הנדבן היהודי-איראני אקא-ג'אן אבְּרישַמי. להקמת בית הכנסת חברו פעילים בקרן התרבות "צדק". בבית הכנסת הוצב לוח זיכרון המנציח את תרומתם ופועלם של חברי הקרן להקמת בית הכנסת.
בניין בית הכנסת הוא בן שתי קומות, בקומתו הראשונה שוכן בית ספר יהודי ובקומה השנייה בית הכנסת.
בית הכנסת משמש מרכז רוחני ותרבותי לקהילת יהודי טהראן, והוא מנוהל בידי הרב הראשי של איראן.
הערות שוליים

↑  "Agha-Jan Abrishami", 7dorim.
↑  "Abrishami Synagogue," Tehran, Iran, diarna.org
ערך זה הוא קצרמרבנושא בתי כנסת ובנושא איראן. אתם מוזמנים לתרום לוויקיפדיה ו.
אתר ההנצחה לגדוד השישי של פלמ"ח-הראל

| --- | --- |

 מידע כללי
 סוג:  אנדרטה 
 מיקום:  ליד שואבה, ישראל
 מדינה:  ישראל 
 קואורדינטות:  31°48′06″N 35°04′56″E﻿ / ﻿31.801564642189°N 35.082243754524°E﻿ / 31.801564642189; 35.082243754524
  (למפת הרי ירושלים מוגדלת) אתר ההנצחה לגדוד השישי של פלמ"ח-הראל (למפת הרי ירושלים רגילה) אתר ההנצחה לגדוד השישי של פלמ"ח-הראל (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אתר ההנצחה לגדוד השישי של פלמ"ח-הראל (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אתר ההנצחה לגדוד השישי של פלמ"ח-הראל 
 
אתר ההנצחה לגדוד השישי של פלמ"ח-הראל שליד המושב שואבה הוא מתחם זיכרון, המוקדש ללחימת הגדוד במלחמת העצמאות. הוא חלק מפארק יצחק רבין.
רקע

הגדוד השישי הוקם בתחילת מלחמת העצמאות על בסיס פלוגה ח' והרזרבה הירושלמית של הפלמ"ח. מפקדו היה צבי זמיר וניתן לו השם "גדוד ירושלים". יחידותיו פוזרו תחילה ביישובים מסביב לירושלים - פלוגה בבית הערבה, מחלקות בכפר עציון ובקריית ענבים ומעלה החמישה, ופלוגה שעסקה בליווי שיירות לעיר. בינואר 1948 נפלו 20 מחיילי הגדוד שלחמו במסגרת מחלקת הל"ה. חיילי הגדוד השתתפו בשני קרבות מרים בקסטל ובליווי שיירת נבי דניאל, שזמיר פיקד עליה. בחודש מאי השתתפו חלק מחיילי הגדוד במבצע בן נון ב', פלוגת בית הערבה הוסיפה לפעול בגזרת ים המלח ומחלקת גוש עציון לחמה בקרב האחרון על הגוש. בהפוגה הראשונה צורף הגדוד לחטיבת הראל, שהשתתפה לאחר ההפוגה במבצע דני להרחבת המסדרון היבשתי ממישור החוף לירושלים. חיילי הגדוד ישבו במשלט המשותף ובהמשך השתתפו עם החטיבה במבצע ההר ובמבצע חורב בנגב. הגדוד ממשיך להתקיים בצה"ל במסגרת חטיבת מילואים.
במהלך המלחמה נהרגו 120 מחיילי הגדוד השישי.
האתר

האתר ממוקם ממערב לכביש ירושלים-תל אביב, מול מושב שואבה. הוא שוכן למרגלות הגבעה שעל גביה ניצבת אנדרטת פורצי הדרך לירושלים.
האתר הוא רחבה בשולי חורשת מטיילים, המתוחמת בשרשרת מעגלית של שלטים. בכניסה לרחבה ניצב שלט המכריז על שם האתר. שלטי המתכת שמעבר לו נושאים כיתובים קצרים, המתייחסים לתחנות במסע הקרבות שעבר הגדוד במלחמה, לפי סדר כרונולוגי. בקצה שרשרת השלטים מוצב שלט ובו תקציר תולדות הגדוד במלחמת העצמאות, מפה של אתרי הקרבות שבהם לחם וכן להדלקת להבת זיכרון. בצידם ניצבים תרנים לדגלים.
כל השלטים באתר עשויים בתבנית עיצובית אחידה, המשמשת בכל אתרי הזיכרון שבפארק יצחק רבין.
אתר ההנצחה הוקם על ידי קרן קיימת לישראל ביוזמת עמותת דור הפלמ"ח.
ראו גם

אתר ההנצחה לגדוד החמישי של פלמ"ח-הראל
הערות שוליים

↑  מקור: אתר הפלמ"ח
בומדונג

| --- | --- |

 
 מאכלים
 סוג:  לפת, ירק 
 
בּוֹמדוֹנג (בהאנגול: 봄동) הוא ירק עלים מהמין Brassica rapa אליו משתייכת גם הלפת. הבומדונג משמש במטבח הקוריאני ומאופיין בעלים קשיחים ומתוקים. עלי הבומדונג, בניגוד לקרוב משפחתו, כרוב נאפּה, נפרשים לצדדים ונותנים לו מראה שטוח ופתוח.
מנות

נפוץ במטבח הקוריאני להכין מעלי בומדונג גאוטג'ורי (קימצ'י טרי).
גלריה

בומדונג-ג'און ומו-ג'און
הערות שוליים

↑  "봄동". Standard Korean Dictionary. National Institute of Korean Language. נבדק ב-14 בינואר 2017. {{cite web}}:  (עזרה)
↑  Ye, Jong-suk (30 במאי 2014). "Bom Namul, Fragrant Vegetables for Early Spring Table". Koreana. Vol. 28. Korea Foundation. p. 78. נבדק ב-14 בינואר 2017. {{cite news}}:  (עזרה)
אקסיטון-פולריטון

בפיזיקה, אקסיטון-פולריטון הוא קוואזי-חלקיק ששייך למשפחת הפולריטונים. האקסיטון-פולריטון מתואר כצימוד חזק בין אקסיטונים (זוג אלקטרון-חור) לבין פוטונים או בין בור פוטנציאל קוונטי לבין פוטון. אחד המקרים הנפוצים ביותר להיווצרות אקסיטון-פולריטון הוא במוליכים למחצה שניתנים לתיאור כסדרה של בורות קוונטים המצומדים לפוטונים. במקרה כזה המערכת ניתנת לתיאור באופן קוונטי מלא.
אקסיטון-פולריטונים הם בוזונים ולכן הם יכולים לעבור עיבוי בוז-איינשטיין.
היסטוריה

הניסוי הראשון שאימת את קיומם של אקסיטון-פולריטונים באופן מלא נערך בשנת 1992 על ידי הפיזיקאי Claude Weisbuch. בניסוי שנערך ניתן היה לראות כי בצימוד חזק בין גל אלקטרומגנטי בהתקן מהוד אופטי לבין אקסיטון נוצרו שני מצבי אנרגיה עצמיים חדשים עם אנרגיות שונות משל הגל האלקטרומגנטי והאקסיטון.
בשנת 1998 נצפתה לראשונה לזירה בהתקן של אקסיטון-פולריטונים.
ובשנת 2013 הושג לראשונה עיבוי בוז-איינשטיין בטמפרטורת החדר בניסוי בו אקסיטון-פולריטונים עברו עיבוי בתוך פולימרים.
בהווה ישנן מאות קבוצות מחקר ברחבי העולם החוקרות את התנהגותם של האקסיטון-פולריטונים ותחום זה נכלל בפיזיקה של חומר מעובה, אופטיקה קוונטית וכימיה פיזיקלית.
לזירה של אקסיטון-פולריטונים

הפולריטונים הם בוזונים, כמו הפוטונים. הרעיון שפולריטונים עלולים לעבור לזירה כמו כל חלקיק בוזוני הוצע באופן תאורטי בשנת 1996.
במקרה כזה מספר רב מאוד של פולריטון-אקסיטונים יהיו במצב היסוד ותווצר פליטה ספונטנית של פוטונים. המודל חוזה שהפוטונים יהיו קוהרנטיים ומונוכרומטים ולכן מדובר בלזירה.
רעיון זה תפס את תשומת הלב של מדענים רבים וכבר בשנת 1998 נצפתה לראשונה לזירה במערכת של אקסיטון-פולריטונים המבוססת על מהוד אופטי מיקרוני שעשוי מ GaAs.
פתרון קלאסי לאקסיטון-פולריטון במיקרו-מהוד אופטי

אקסיטון-פולריטון במיקרו-מהוד אופטי זו מערכת פיזיקלית בוזונית בה ניתן לראות התנהגות קוונטית מלאה בטמפרטורות גבוהות מאוד (מסדר גודל של טמפרטורת החדר), דוגמה למערכת כזו ניתן לראות באיור 2 ו-3.
במערכת זו ניתן למדוד עיבוי בוז-איינשטיין ונוזליות על, לזירת פולריטונים (איור 3), היפוך ספינים, פיזורים, אפקט הול קוונטי של ספין ומערבולות קוונטית (באנגלית: Quantised vortices).
ניתן לתאר צימוד בין גל אלקטרומגנטי לבין אקסיטון במהוד אופטי באופן קלאסי על ידי מודל של צימוד בין שני אוסילטורים הרמונים.
מתקבלת המשוואה הידועה של צימוד בין שני אוסילטורים הרמוניים:
(\omega _{0}-\omega -i\gamma )(\omega _{c}-\omega -i\gamma _{c})=V^{2}       (1)
כאשר  \omega _{0} היא תדירות האקסיטון,  \gamma  הוא קבוע הריסון הלא רדיאטיבי של האקסיטון,  \omega _{c}-i\gamma _{c} היא התדירות העצמית של המהוד האופטי ללא צימוד ו V^{2} הוא קבוע הצימוד בין האוסילטורים (בין הגל האלקטרומגנטי לבין האקסיטון).
עבור מקרה של רזוננס  \omega _{0}=\omega _{c} נקבל שהפתרון יהיה:
\omega =2{\sqrt {V^{2}-({\frac {\gamma -\gamma _{c}}{2}})^{2}}}      (2)
למשוואה זו שני פתרונות אפשריים.
הפתרון הראשון יהיה עבור המקרה בו:  V>|{\frac {(\gamma -\gamma _{c})}{2}}|
נקבל כי אנו נמצאים בתחום של צימוד חזק (strong-coupling regime). בתחום זה, ניתן לראות פיצול ברמות האנרגיה (ראה איור 1). שתי רמות האנרגיה החדשות של רואים שייכות לשני סוגי הפולריטון-אקסיטון שמאפיינים את המערכת.
הפולריטון העליון (LPB) והפולריטון התחתון (UPB). תוצאה זו אינה מפתיעה היות שהיא קוראת גם כאשר מצמדים בין שני מתנדים הרמוניים מכנים פשוטים, כמו שתי מטוטלות מתמטיות מצומדות.
באזור הצימוד החזק זמן החיים האופייני של פולריטון-אקסיטון הוא כ 1ps-5ps.
הפתרון השני יהיה עבור המקרה בו:  V<|{\frac {(\gamma -\gamma _{c})}{2}}|
נקבל כי עבור פתרון זה אנו נמצאים בתחום של צימוד חלש (weak-coupling regime). בתחום זה, לא ייווצרו אקסיטון-פולריטונים אך ניתן למדוד תופעות פיזיקליות אחרות, כמו שינוי בזמן החיים של האקסיטון שמעידות שאנו אכן נמצאים בתחום זה ועדיין יש אינטראקציה בין השדה האלקטרומגנטי לבין האקסיטון.
פתרון קלאסי לאקסיטון-פולריטון במיקרו-מהוד אופטי > קירוב קוונטי סמי קלאסי

ניתן להכליל את משוואה (1) לקירוב קוונטי סמי קלאסי עבור התדירויות העצמיות של המערכת ולהביע אותן באמצעות וקטור הגל הדו־ממדי  k_{xy} ולקבל:
\omega _{c}={\frac {\hbar k_{xy}^{2}}{2m_{p}}}
\omega _{0}={\frac {\hbar k_{xy}^{2}}{2M_{ex}}}
כאשר  M_{ex} היא המסה האפקטיבית של האקסיטון  ו- m_{p} היא המסת האפקטיבית של הפוטון.
ידוע כי במהוד אופטי אידיאלי:
k_{z}={\frac {2\pi }{L_{c}}}
כאשר  L_{c} הוא רוחב המהוד.
לכן ניתן לכתוב את התדירות העצמית כך:
\omega _{c}={\frac {c}{n_{c}}}{\sqrt {k_{xy}^{2}+k_{z}^{2}}}\approx {\frac {2\pi c}{n_{c}L_{c}}}+{\frac {\hbar k_{xy}^{2}}{2m_{p}}}
ומכאן נובע המסה האפקטיבית של הפוטון  במערכת זו תהיה:
m_{p}={\frac {hn_{c}}{cL_{c}}}
תוצאה זו חשובה כי זו המסה של החלקיק האפקטיבי שנוצר במערכת והיא קטנה בכמה סדרי גודל ממסה אופיינית של אקסיטון במנוחה.
פתרון קוונטי מלא

ניתן לפתור את הבעיה הפיזיקלית של צימוד אוסילטורים גם באופן קוונטי מלא. ללא קירוב סמי קלאסי, באמצעות מודל ג'יינס קומינגס (JMC).
המודל פותר באופן מדויק צימוד בין מערכת קוונטית בעלת שתי רמות, אשר מתוארת על ידי אקסיטון במקרה זה. המצומדת למהוד אופקי קוונטי אידיאלי, אשר מתואר על ידי הפוטון במערכת של צימוד חזק בין אקסיטון לפוטון.
פתרון קוונטי מלא > הנחות המודל

המערכת תתואר על ידי ההמילטוניאן הבא:  {\hat {H}}={\hat {H}}_{\text{photon}}+{\hat {H}}_{\text{exciton}}+{\hat {H}}_{\text{int}}
כאשר האיברים מוגדרים כך:
{\begin{aligned}{\hat {H}}_{\text{photon}}&=\hbar \omega _{c}{\hat {a}}^{\dagger }{\hat {a}}\\{\hat {H}}_{\text{exciton}}&=\hbar \omega _{a}{\frac {{\hat {\sigma }}_{z}}{2}}\\{\hat {H}}_{\text{int}}&={\frac {\hbar \Omega }{2}}{\hat {E}}{\hat {S}}.\end{aligned}}
עבור הפיתוח של המילטוניאן האינטראקציה  {\hat {H}}_{\text{int}} נניח כי מדובר במצב של שדה בוזוני עם אופרטור השדה  {\hat {E}}={\hat {a}}+{\hat {a}}^{\dagger }כאשר  {\hat {a}}^{\dagger } ו- {\hat {a}} הם אופרטורי היצירה וההשמדה הבוזונים.
האקסיטון יצומד לשדה הפוטונים באמצעות אופרטור הקיטוב:  {\hat {S}}={\hat {\sigma }}_{+}+{\hat {\sigma }}_{-}
כאשר האופרטורים  {\hat {\sigma }}_{+}=|e\rangle \langle g| ו  {\hat {\sigma }}_{-}=|g\rangle \langle e| הם אופרטורי הסולם של האקסיטון.
פתרון קוונטי מלא > פתרון בתמונת האינטראקציה

בתמונת האינטראקציה נקבל שההמילטוניאן יראה כך:
H_{0}={\hat {H}}_{\text{field}}+{\hat {H}}_{\text{atom}}
פתרון קוונטי מלא > מצבים עצמיים

לעיתים נוח להגדיר את ההמילטוניאן של המערכת כשני גדלים:
כאשר
פתרון קוונטי מלא > שימושים

פתרון זה שימושי במיוחד כאשר רוצים לצמד בין אקסיטון לבין שדה הוואקום. מערכת כזאת מורכבת משתי מראות מקוררות במרחק אופייני של מאות ננומטרים (על מנת שאורך הגל של הפוטון יהיה באור נראה) וגלאי אשר סופר פוטונים בודדים, במערכות מסוג זה רעשים סביבתיים של אור מהווים גורם מכשיל ולכן היא מתבצעת בחדר מוחשך. מתוך הפתרון  ישנו ניבוי תאורטי כי ייווצרו פולריון-אקסיטונים גם במצב בו האקסיטונים נמצאים במהוד אופטי קוונטי ולא מוקרנים אל תוך ההתקן פוטונים מחוצו לו וכך אכן קורא במציאות.
וזו דוגמה לתופעה שלא ניתנת להסברה כלל באמצעות התורה האלקטרומגנטית הקלאסית.
הערות שוליים

1 2 3 4  Alexey Kavokin, Exciton-polaritons in microcavities:Recent discoveries and perspectives, Phys. Status Solidi B 247, No. 8, 1898–1906 (2010) / DOI 10.1002/pssb.200983955
1 2 3  E.T. Jaynes, F.W. Cummings (1963), Comparison of quantum and semiclassical radiation theories with application to the beam maser, Proc. IEEE 51 (1): 89–109
איור 2: של מבנה טיפוסי המורכב משתי מראות דיאלקטריות ובניהן בור פוטנציאל אין סופי.
איור 3: תרשים של התקן פשוט בו ניתן לצפות בלזירה של פולריטון-אקסיטונים
בית הכנסת אהל לאה

| --- | --- |

 מידע כללי
 סוג:  בית כנסת 
 מיקום:  אזור מרכז ומערב הונג קונג 
 מדינה:  הרפובליקה העממית של סין 
 הקמה ובנייה
 תקופת הבנייה:  ?–1901
 תאריך פתיחה רשמי:  1901 
 אדריכל:  Leigh & Orange 
 סגנון אדריכלי:  אדריכלות מורית 
 קואורדינטות:  22°16′55″N 114°08′56″E﻿ / ﻿22.281861111111°N 114.14883333333°E﻿ / 22.281861111111; 114.14883333333
 ohelleah.org
  (למפת הונג קונג מוגדלת) גואנגדונג ים סין הדרומיבית הכנסת אהל לאה(למפת הונג קונג רגילה) גואנגדונג ים סין הדרומיבית הכנסת אהל לאה
 
חזית בית הכנסת
בית הכנסת אהל לאה (באנגלית: Ohel Leah Synagogue; בסינית: 猶太教莉亞堂) הוא בית כנסת הממוקם בשכונת המיד לוולז שבסנטרל באי הונג קונג.
בית הכנסת, והמרכז הקהילתי הצמוד אליו, מהווים את מרכזה של הקהילה היהודית "אהל לאה" בהונג קונג.
בית הכנסת ממוקם במפגש רחוב רובינסון עם רחוב קאסל, והוא בנוי בסגנון אדריכלות ספרדי-מורי. לבית הכנסת מבנה דו קומתי, צבוע לבן.
היסטוריה

יהודים הגיעו לראשונה להונג קונג, מאז העברת הריבונות מסין לבריטניה בשנת 1842. סוחרים יהודים (בעיקר מעיראק, מומבאי וקולקטה) העבירו את משרדיהם מהעיר השכנה גואנגג'ואו, כדי לפתח את הנמל החדש.
אבן הפינה של מבנה בית הכנסת הנוכחי הונחה ב-7 באוגוסט 1901 על ידי אברהם יעקוב ריימונד, בשטח שנקנה על ידי הברונט יעקב דוד ששון, בן למשפחת ששון. המבנה נחנך בשנת 1902.
בשנת 1904 נבחר מושל הונג קונג סר מתיו נייתן לכהן כנשיא כבוד של בית הכנסת, תפקיד בו נשא עד שנת 1907. בשנת 1922 הותקנה בבית הכנסת מנורה לכבודו של הנדבן סר אליס כדורי.
בשנות מלחמת העולם השנייה, בזמן הכיבוש היפני של הונג קונג (אנ') בין השנים 1942–1945 הופסקה פעילות בית הכנסת, והמבנה שימש כאורווה של צבא יפן.
מבנה בית הכנסת שופץ בשנת 1998 בעלות של 6 מיליון דולרים. המבנה הוכרז בשנת 2007 כמבנה היסטורי לשימור. בית הכנסת נקרא על שם לאה ששון, אמו של יעקב.
כיום התפילה בבית הכנסת היא בנוסח ספרד.
בבית הכנסת מתקיימות שלוש תפילות ביום חול וכן תפילות בערבי וימי שבת וחג.
בית עזמות

נחלות שבטי ישראל
בֵּית עַזְמָוֶת (גם: עַזְמָוֶת) הייתה עיר מקראית בנחלת שבט בנימין.
העיר נזכרת בתנ"ך כאחת מערי שבט בנימין אליהן שבו עולי בבל, הן בספר עזרא והן בספר נחמיה.
החוקר אדוארד רובינסון הציע לזהות את העיר הקדומה עם הכפר חזמא, צפונית מזרחית לירושלים, וזהו הזיהוי המקובל כיום.
בכפר חזמא נתגלו עתיקות רבות מתקופת בית שני, בהן כלי חרס כגון אגרטלים, קערות וספלים, וכן גלוסקמאות עם כיתוב בעברית.
חיזוק לזיהוי זה ניתן למצוא ברשימות הייחוס של בני שבט בנימין בספר דברי הימים, שם נזכר "עזמות" לצד עֲנָתוֹת (היא ענאתא של ימינו), עָלֶמֶת (היא "ח'רבת עלמית" של ימינו) וזִמְרִי (היא "ח'רבת זמרי" שבשכונת פסגת זאב) - כולם אתרים הנמצאים בסמיכות לכפר חזמא.
אחד מגיבורי דוד המלך נקרא "עַזְמָוֶת הַבַּחֲרוּמִי", ומקורו בעיר "בחורים", המזוהה עם "עלמון-עלמת" שמדרום לחזמא.